KÖTELEZŐ SZAKMAI KONZULTÁCIÓ

13. Rendelkezés a kötelező szakmai konzultációról

A R. 35.§ (1)-(4) bekezdése:

(1) A városi főépítész **kérelemre** a településkép védelme érdekében a településképi követelményekről szakmai konzultációt és ezen belül szakmai tájékoztatást biztosít bármely építési tevékenység esetén.

(2) A szakmai konzultációt illetve szakmai tájékoztatást az ügyfél, vagy az általa meghatalmazott tervező a 7. mellékletben szereplő nyomtatvány **elektronikus úton történő** benyújtásával kezdeményezheti.

(3) Szakmai konzultációt kötelező kérni az építésügyi hatósági eljárásokról és ellenőrzésekről szóló 281/2024. (IX.30.) kormányrendelet 16.§ (1) bekezdése szerinti egyszerű bejelentés megtétele előtt a helyi védett területen (He) és a településképi szempontból meghatározó területen (Tk) fekvő ingatlanok esetében valamint a helyi építészeti örökségvédelemmel érintett (H1, H2 és H3) építményt, építményrészt érintő bontási tevékenység esetében.

(4) A konzultációhoz:

* + 1. a későbbiekben az ÉTDR rendszerbe feltöltésre kerülő tervdokumentációt;
    2. színtervet, látványtervet;
    3. tömegformálás, homlokzatalakítás, utcakép bemutatását tartalmazó tervlapot;
    4. fényképfelvétel(eke)t

kell csatolni.